			
רישום בישיבת מקור חיים – התחייבות כספית.

1. אנו, הח"מ, מבקשים בזאת לרשום את התלמיד    _________________ ,  ללימודים בישיבת מקור חיים, ומתחייבים בחתימת ידינו לשלם להנהלת הישיבה תשלומים המפורטים בסעיפים 2,3 להלן, ובכפוף לתנאים הרשומים מטה.
2. אנו מסכימים ומתחייבים לשלם למוסדות מקור חיים תשלומי הורים לשנה"ל תש"פ של 18,000 ₪. הסכום ישולם ב 12 תשלומים בהו"ק חודשית בכל 5 לחודש. (יש אפשרות שסכום תשלומי ההורים יעלה בשנים הבאות). התשלום מתחיל באוגוסט ומסתיים ביולי. מקדמת תשלומי הורים מכסה את תשלום אוגוסט 2019.
3. אנו מסכימים ומתחייבים לשלם למוסדות מקור חיים תשלומי הורים לשנה"ל  תשפ"א, תשפ"ב ו תשפ"ג כפי שיקבע ע"י הנהלת הישיבה ולפי התנאים המצוינים בסעיף 2 לעיל.
4. אנו מתחייבים בזאת למלא את כל התחייבויותינו הכספיות בגין הסכם זה במועדים שנקבעו. אנו מסכימים מראש, כי אי כיבוד התחייבות זו או איחור מעל שבוע ימים בסילוק של תשלום, עלול לגרור בעקבותיו ביטול ההסכם ולגרום לנו הוצאות נוספות.
5. תמורת התשלום המפורט בסעיפים 2 ו3, יהיה התלמיד הנ"ל זכאי ללמוד בישיבת מקור חיים, על פי תכנית הלימודים הנהוגה בה.
6.  אנו מסכימים מראש, כי אם תחליט הנהלת הישיבה כי התלמיד הנ"ל זקוק לשיעורי עזר במקצועות שונים, על פי הישגיו בלימודים, או שירותי יעוץ שונים, נדאג לכך שיקבלם כנדרש  ו / או נעמיד לרשות הישיבה סכום הכסף הנדרש לצורך זה, במועדים שתקבע הנהלת הישיבה.
7. במידה ונחליט מיוזמתנו להעביר את בננו למוסד חינוך אחר, אנו מתחייבים להודיע לישיבה  בכתב, חודש ימים קודם המועד המבוקש. במקרה כזה אנו מסכימים מראש, כי הנהלת מוסדות מקור חיים תמשיך לגבות את יתרת התחייבויותינו, חודשיים (2) נוספים מיום סיום לימודיו / קבלת הודעה בכתב על עזיבתו של התלמיד הנ"ל, המאוחר מבין השנים, אנו  מסכימים מראש כי אי-הופעתו ללימודים של התלמיד הנ"ל, מכל סיבה שהיא, אין בה כדי לפטור אותנו מהתחייבויותינו ע"פ כתב זה.
 8.   אנו מסכימים מראש, א. כי הנהלת הישיבה תהיה רשאית לבטל את רישומו בישיבה של התלמיד הנ"ל, אם  
      תמצא שאינו מתאים לכך, וזאת, על פי הכללים והמדיניות החינוכית הנהוגים בישיבה. במקרה זה שמורה זכות   
      בידי הנהלת הישיבה להמשיך ולגבות את יתרת התחייבויותינו חודש (1) נוסף לאחר הפסקת לימודיו של  
      התלמיד.
     ב. הנהלת הישיבה תהיה רשאית להרחיק את התלמיד במידה והפר את הכללים הנהוגים בישיבה. במקרה זה 
      שמורה זכות בידי הנהלת הישיבה להמשיך ולגבות את יתרת  התחייבויותינו חודשיים (2) נוספים לאחר 
      הפסקת לימודיו של התלמיד או עד סוף השנה (בשביעית ובשמינית בהנחה שהתלמיד יבחן ויסיים את השנה 
      בישיבה).
 9.   אנו מתחייבים בחתימתנו על כתב זה, לשלם להנהלת הישיבה, סמוך מיד לדרישתה, כל  סכום הדרוש לכיסוי 
       הוצאות לתיקון פגיעה ו / או נזקים שיגרמו, ח"ו, ע"י התלמיד הנ"ל, או באשמתו, לרכוש הישיבה ו / או    
       לרכוש המוחזק ע"י הישיבה או לכל אדם הנמצא בה.
10.  אנו מסכימים כי בכל מקרה של בירור עניין כספי בינינו לבין הנהלת מוסדות מקור חיים,  יהוו ספרי הישיבה  
        ראיה לכאורה.
11.   הסכם בוררות - הצדדים מסכימים, כי כל סכסוך או חילוקי דעות בין הצדדים בקשר להסכם זה, בין הנובע   
        באופן ישיר ובין הנובע באופן עקיף ממנו, הן ביחס לביצועו, פירושו, תחולתו או תוקפו, יוכרע על ידי בית 
        הדין לממונות שע"י מועצה דתית גוש עציון, או מי שהוסמך לכך מטעמו. דין חתימה על הסכם זה, כדין 
        חתימה על הסכם בוררות. הבורר ידון בין לדין בין לפשרה, על פי הסכם הבוררות של פורום בתי הדין 
         לממונות.
12   תוקף משפטי והלכתי - הצדדים מקבלים על עצמם את דעת הפוסק המקיים הסכם זה. הצדדים מודים שכל 
        ההתחייבויות וההקנאות, נעשו על פי היתר עיסקא כתקנת מהר"ם מקרקא, וכל התנאים נעשו על פי דיני   
        התנאים כתקנת חכמים.    

כל הקניינים, החיובים ותנאי הסכם זה נעשו בקנין היותר מועיל על פי דין תורה בכלי הכשר לקנות בו, בב"ד חשוב מעכשיו, באופן שאין בו אסמכתא, כתיקון חכמים.

